 Jọshụa 10  O wee ruo na ozugbo Adonaị-zidek bụ eze Jeruselem nụrụ na Jọshụa ewegharawo E-aị ma bibie ya, nakwa na o mewo Jeriko na eze ya ihe o mere E-aị na eze ya, nakwa na ndị Gibiọn emewo ka ha na Izrel dịrị nudo nakwa na ha bi netiti ha,egwu tụrụ ya nke ukwuu, nihi na Gibiọn bụ nnukwu obodo, dị ka otu nime obodo ndị eze, nakwa nihi na ọ ka E-aị ukwuu, ndị ikom ya niile bụkwa ndị dike.Adonaị-zidek bụ eze Jeruselem wee zie ozi zigara Hoham eze Hibrọn na Paịram eze Jamọt na Jefaya eze Lekish na Diba eze Eglọn, sị,Bịanụ nyere m aka ka anyị bibie Gibiọn, nihi na o mewo ka ya na Jọshụa na ụmụ Izrel dịrị nudo.Ha wee zukọta ma gaa, ya bụ, ndị eze ise nke ndị Amọraịt, eze Jeruselem, eze Hibrọn, eze Jamọt, eze Lekish, eze Eglọn, ndị a na ndị agha ha niile, ha wee maa ụlọikwuu imegide Gibiọn na ibuso ya agha.Ndị Gibiọn wee zigara Jọshụa ozi nebe ha mara ụlọikwuu ha na Gilgal, sị: Ewepụla aka gị nahụ ndị ohu gị. Bịakwute anyị ọsọ ọsọ zọpụta anyị ma nyere anyị aka, nihi na ndị eze niile nke ndị Amọraịt bụ ndị bi nógbè bụ ugwu ugwu ezukọtawo ibuso anyị agha.Jọshụa wee si Gilgal gbagoo, ya na ndị agha ya niile na ndị dike ya niile bụ dimkpa.Jehova wee sị Jọshụa: Atụla ha egwu, nihi na m nyefewo ha naka gị. Ọ dịghị otu onye nime ha ga-eguzogide gị.Jọshụa wee bịa ibuso ha agha na mberede. Ọ gara njem abalị ahụ dum wee si Gilgal gbagoo.Jehova wee tinye ha nọgba aghara nihu Izrel, ha wee sụọ ha akwụ na Gibiọn ma si nụzọ e si agbago Bet-horọn chụrụ ha gawa, gburukwa ha ruo Azika na Makida.O wee ruo na ka ha si nihu Izrel na-agba ọsọ ma nọrọ ná mkpọda obodo Bet-horọn, Jehova mere ka nnukwu akụ mmiri ígwé si neluigwe na-adagbu ha ruo Azika. Ndị akụ mmiri ígwé ahụ gburu dị ọtụtụ karịa ndị ụmụ Izrel ji mma agha gbuo.Ọ bụ mgbe ahụ ka Jọshụa gwara Jehova okwu nụbọchị Jehova nyefere ndị Amọraịt naka ụmụ Izrel, o wee kwuo nihu Izrel, sị:Anyanwụ wee guzo otu ebe, ọnwa akwụrụkwa otu ebe, ruo mgbe mba ahụ bọrọ ọbọ nahụ ndị iro ya. Ọ bụ na e deghị ya nakwụkwọ Jesha? Anyanwụ wee kwụrụ otu ebe netiti eluigwe, ọ daghịkwa ngwa ngwa ruo ihe dị ka otu ụbọchị zuru ezu.Ọ dịtụbeghịkwa ụbọchị yiri nke ahụ, tupu mgbe ahụ ma ọ bụ mgbe ọ gasịrị, na Jehova gere ntị nolu mmadụ, nihi na Jehova nọ na-eburu Izrel agha.E mesịa, Jọshụa na Izrel dum lọghachiri nebe ha mara ụlọikwuu na Gilgal.Ka ọ dị ugbu a, ndị eze ise a gbara ọsọ gaa zoo nọgba dị na Makida.E wee kọọrọ Jọshụa, sị: A hụwo ndị eze ise ahụ nebe ha zoro nọgba dị na Makida.Jọshụa wee sị: Kwaranụ nnukwu nkume kwachie ọnụ ọgba ahụ, debekwanụ ndị ikom nebe ahụ ka ha na-eche ha nche.Ma unu onwe unu, unu eguzokwala otu ebe. Chụwanụ ndị iro unu, unu ga-esikwa nazụ gbuo ha. Unu ekwela ka ha banye nobodo ha, nihi na Jehova bụ Chineke unu enyefewo ha naka unu.O wee ruo na ozugbo Jọshụa na ụmụ Izrel sụchara ha akwụ, ruo mgbe ha gwụchara, ndị fọrọ ndụ nime ha agbaakwa ọsọ wee banye nobodo ndị e wusiri ike,ndị agha ahụ niile malitere ịlaghachi nebe ha mara ụlọikwuu ha, ka ha lakwuru Jọshụa, nobodo Makida nudo. Ọ dịghị nwoke ọ bụla kwuru pịm megide ụmụ Izrel.Jọshụa wee sị: Megheenụ ọnụ ọgba ahụ ma si nọgba ahụ kpọpụtara m ndị eze ise ahụ.Ha wee mee otú ahụ wee si nọgba ahụ kpọpụtara ya ndị eze ise ahụ, ya bụ, eze Jeruselem, eze Hibrọn, eze Jamọt, eze Lekish, eze Eglọn.O wee ruo na ozugbo ha kpọtaara Jọshụa ndị eze ahụ, Jọshụa kpọrọ ndị ikom niile nke Izrel wee gwa ndị ọchịagha nke ndị agha so ya gaa agha, sị: Bịanụ nso. Zọkwasịnụ ụkwụ nazụ olu ndị eze a. Ha wee bịa nso ma zọkwasị ụkwụ nazụ olu ha.Jọshụa wee sị ha: Egwu atụla unu, ụjọ atụkwala unu. Nweenụ obi ike, dịkwanụ ike, nihi na ọ bụ otú a ka Jehova ga-eme ndị iro unu niile bụ ndị unu na-ebuso agha.E mesịa, Jọshụa gburu ha wee kwụwa ha nelu osisi ise, ha kwụgidere nelu osisi ndị ahụ ruo ná mgbede.O wee ruo mgbe anyanwụ dara na Jọshụa nyere iwu, ha wee butuo ha nosisi ndị ahụ, tụba ha nime ọgba ahụ ha zoro. Ha wee buru nnukwu nkume kwachie ọnụ ọgba ahụ ruo taa.Jọshụa wee weghara Makida nụbọchị ahụ ma were ihu mma agha bibie ya. O gbukwara eze ya na mkpụrụ obi ọ bụla nọ na ya. Ọ hapụghị onye ọ bụla ndụ. O wee mee eze Makida ihe o mere eze Jeriko.Jọshụa na Izrel dum wee si na Makida gaa Libna wee buso Libna agha.Jehova wee nyefeekwa ya na eze ya naka Izrel, ha wee jiri ihu mma agha bibie ya, ma gbuo mkpụrụ obi ọ bụla nọ na ya. Ha ahapụghị onye ọ bụla ndụ nime ya. Ha wee mee eze ya ihe ha mere eze Jeriko.Jọshụa na Izrel dum sikwa na Libna gaa Lekish, wee maa ụlọikwuu megide ya wee buso ya agha.Jehova wee nyefee Lekish naka Izrel, ha wee weghara ya nụbọchị nke abụọ, ha wee jiri ihu mma agha bibie ya na mkpụrụ obi ọ bụla nọ nime ya, dị ka ha mere Libna.Ọ bụ mgbe ahụ ka Horam eze Giza gara inyere Lekish aka. Jọshụa wee gbuo ya na ndị ya ruo mgbe ọ na-enweghị onye ọ hapụrụ ka ọ fọdụrụ ya ndụ.Jọshụa na Izrel dum wee si na Lekish gaa Eglọn, maakwa ụlọikwuu megide ya wee buso ya agha.Ha wee weghara ya nụbọchị ahụ, malite iji ihu mma agha bibie ya, ha wee gbuo mkpụrụ obi ọ bụla nọ nime ya nụbọchị ahụ, dị ka ha mere Lekish.Jọshụa na Izrel dum wee si nEglọn gbagoo Hibrọn, malitekwa ibuso ya agha.Ha wee weghara ya ma jiri ihu mma agha bibie ya na eze ya na obodo ya niile nakwa mkpụrụ obi ọ bụla nọ nime ya. Ọ hapụghị onye ọ bụla ndụ, dị ka ihe o mere Eglọn. O wee bibie ya na mkpụrụ obi ọ bụla nọ nime ya.Nikpeazụ, Jọshụa na Izrel dum lọghachiri Diba wee malite ibuso ya agha.O wee weghara ya na eze ya na obodo ya niile, ha wee were ihu mma agha bibie ha, bibiekwa mkpụrụ obi ọ bụla nọ nime ya. Ọ hapụghị onye ọ bụla ndụ. O mere Diba na eze ya ihe o mere Hibrọn, nke bụkwa ihe o mere Libna na eze ya.Jọshụa wee bibie ala dum dị nógbè bụ ugwu ugwu, bibiekwa Negeb na Shefila na ebe ndị dị ná mkpọda nakwa eze ha niile. Ọ hapụghị onye ọ bụla ndụ, ihe niile na-eku ume ka o bibiri, dị ka Jehova bụ Chineke Izrel nyere niwu.Jọshụa wee si na Kedesh-bania bibiri ha ruo Geza na ala Goshen dum, ruokwa Gibiọn.Jọshụa wee nwụde eze ndị a niile na ala ha notu mgbe, nihi na ọ bụ Jehova bụ Chineke Izrel bụ onye na-eburu Izrel agha.E mesịa, Jọshụa na Izrel dum laghachiri nebe ha mara ụlọikwuu ha na Gilgal. 